પાકિસ્તાનના કલાકારો જ ભારત પર નભતા હતા એવું નથી પરંતુ ત્યાંનાં થિયેટર્સ પર ભારતીય ફિલ્મોથી જ ચાલતાં હતાં. ભારતની ફિલ્મો બંધ થતા ત્યાં મુશ્કેલી ઊભી થઇ છે. હવે તેઓ ઇરાન અને ટર્કીની ફિલ્મો થિયેટરોમાં લગાવી રહ્યા છે. ઉરીમાં પાકિસ્તાન પ્રાયોજિત આતંકવાદી હુમલા પછી ભારતે કડક વલણ અપનાવ્યું. સર્જિકલ સ્ટ્રાઇક કરી હાર્ડપાવરનો ઉપયોગ તો કર્યો જ તેની સાથે સોફ્ટપાવર શું કરી શકે છે તેની અસર પણ પાકિસ્તાન પર પડવા લાગી છે. બોલિવૂડ એ ભારતનો સોફ્ટ પાવર હતો. બોલિવૂડની ફિલ્મોથી પાકિસ્તાની થિયેટર્સ ઉભરાતાં હતાં, પરંતુ હવે ભારતના મોશન પિક્ચર્સ એસોસિયેશને પાકિસ્તાનના કલાકારો પર જ પ્રતિબંધ નથી મૂક્યો પરંતુ ત્યાં ફિલ્મો રિલીઝ કરવાનું પણ બંધ કરી દીધું છે. જેની સામે પાકિસ્તાનના એસોસિયેશને પણ ભારતીય ફિલ્મો પર પ્રતિબંધ મૂક્યો.